ཞྭ་དམར་ལྔ་པ་དཀོན་མཆོག་འབངས་ནི།
དེ་ནས་ཞྭ་དམར་ཅོད་པན་འཛིན་པ་ལྔ་པ་ནི། དཔལ་མཁའ་སྤྱོད་དབང་པོས་མ་འོངས་རང་གི་སྐྱེ་བ་
ལུང་བསྟན་པར།
ེ་མཐར་༴
དང༌། རྒྱལ་དབང་ཆོས་གྲགས་རྒྱ་མཚོས་སྤྱན་སྔ་རིན་པོ་ཆེ་ཉིད་ལ། གདུལ་བྱ་ལྷག་མའི་དོན་དུ་ཁྱོད་ཉིད་
ནི། །ཤར་ཕྱོགས་ཀོང་པོའི་ཡུལ་དུ་འགྲོ་བར་གྱིས། ཞེས་བཀའ་སྩལ་པ་དང༌། རྗེ་ཉིད་ཀྱིས་ཀྱང༌། ཀླ་
54

ཀློ་འདུས་ཞིང་མཆོད་རྟེན་ཡོད་པའི་སར། སྐྱེས་ནས་རིག་གནས་མ་བསླབ་ཤེས་པར་འགྱུར། །ཞེས་སྔོན་
ནས་གང་དུ་སྤྲུལ་པའི་སྐུ་ཕྱི་མ་སྟོན་པའི་གནས་དང་རང་གི་མཚན་ཉིད་གསུངས་པ་ལྟར། རྗེ་མི་བསྐྱོད་རྡོ་
རྗེའི་དྲུང་དུ་ཞུ་ཕྲིན་ཕུལ་བར་ཡང༌། དྭགས་ཀོང་གི་མཚམས་སུ་མཇལ་བར་སྨོན། །ཞེས་དང༌། ལ་བླ་མ་
གྲགས་པ་འོད་ཟེར་བ་གྲོགས་མཆེད་ལ། ངེད་རང་སྒར་ཆེན་མཇལ་འཕྲད་དྭགས་ཀོང་གི་མཚམས་སམ།
ཀོང་པོའི་ཁ་སྟོང་ཙམ་དུ་ཡོང་བ་བྱེད་གསུངས་ཤིང༌། རྐྱེན་ནས་རྒྱལ་པོ་མཚན་ལྡན་གྱིས་མཇལ་དུ་་ེ
བར་བརྩམས་པ་ལ། ཁྱེད་རང་ཡར་མ་འོང༌། ངེད་མྱུར་དུ་ཀོང་ཕྱོགས་སུ་འོང་བས། ངེད་རང་འཕྲད་པར་
ཡོང་ གསུང་ བའི་ བཀའ་ ཤོག་ སྩལ་བ་ལྟར། གནས་མཆོག་དཔལ་གྱི་ ཙཱ་ རི་ ཏྲ་ ཡེ་ ཤེས་ ཀྱི་ འཁོར་ལོའི་
འདབས། ཕུ་ན་ཀླ་ཀློ་འདུ་བའི་ཚོང་དུས་ཡོད་ཅིང༌། རྗེ་བཙུན་སྒམ་པོ་ཚེམས་ཀྱི་མཆོད་རྟེན་བཞུགས་པའི་
་ཡོང་
ཉེ་ཆར་ཀོང་པོའི་ས་སྟོད་རྐྱེན་ཞོལ་མོ་ཆེའི་དགའ་ལྡན་ཁང་གསར་དུ་རིགས་རུས་ཕུན་སུམ་ཚོགས་པ་བོད་
རྗེ་ལྷ་གཅིག་གི་གདུང་རིགས་ཡབ་རྒྱལ་པོ་མཚན་ལྡན་དང༌། ཡུམ་བསོད་ནམས་སྒྲོལ་མ་གཉིས་ཀྱི་སྲས་
སུ་ཉིང་མཚམས་སྦྱོར་བའི་སྤྲུལ་པའི་རོལ་གར་འཛིན་པར་མཛད་དེ། དེའི་ཚེ་ཆོས་རྗེ་གོང་མའི་ཐུགས་རྗེས་
ཁྱབ་པའི་རྣལ་འབྱོར་པ་འགའ་ཞིག་གིས་ཀྱང་ལྟས་བཟང་གི་སྣང་བ་གཟིགས། ཡུམ་གྱི་མནལ་དུ་ཟླ་བ་
ལགས་པས་བཟུང་བ་དང༌། ངུར་སྨྲིག་གི་བླ་གོས་འཆང་བའི་དགེ་སྦྱོང་ཞི་ཞིང་དུལ་བ་ནང་དུ་སྤྱན་དྲངས་
སོགས་པ་སྡིག་སྒྲིབ་དག་པའི་མཚན་མ་དུ་མ་བྱུང་ཞིང༌། ཡུམ་གྱི་ལྟོ་ནས་ཡིག་དྲུག་གི་སྒྲ་གྲགས་པ་
གཞན་གྱིས་ཐོས་པ་དང༌། ཡུལ་དུ་ཕན་པའི་ཆུ་བློ་བུར་དུ་རྡོལ་བ་དང༌། དགུན་ཀར་མེ་ཏོག་སྐྱེས་པ་དང༌།
གཞན་ཡང་ངོ་མཚར་བའི་ལྟས་དཔག་ཏུ་མེད་པ་བྱུང༌། དེ་ནས་ཤིང་མོ་བྱའི་ལོ་ཁྲུམས་ཟླའི་ཚེས་བཅུའི་ཐོ་
རངས་ལྟས་བཟང་དང་བཅས་སྐུ་བལྟམས་ཏེ། དེ་མ་ཐག་ཡུམ་ལ་གཟིགས་ཤིང་བཞད་མོ་མཛད། དེ་ནས་
མདུན་ན་མར་མེ་ཡོད་པ་ལ་གཟིགས་ཏེ་ཞལ་འཛུམ་མཛད་པ་དང༌། བལྟམས་ནས་ཞག་གཉིས་གསུམ་
ཙམ་སོང་བ་ན་མི་གཞན་དང་ཡབ་ཡུམ་སོགས་མ་ནོར་བར་མཁྱེན་ཅིང༌། དེ་ནས་བཟུང་བྱིས་པ་ཆུང་ངུའི་
རྣམ་འགྱུར་མི་མངའ་བར་སྐུ་ཆེན་པོའི་ངང་ཚུལ་ལྟ་བུའི་ལྷུན་ཆགས་པ་དང༌། ཉེ་འཁོར་དུ་ཤ་ཆང་གི་དྲི་
ཙམ་བྱུང་ བ་ ལའང་ མི་མཉེས་ པའི་ཚུལ་དང༌། ཕྱག་གཡོན་པར་ཕྱག་ཕྲེང་ གི་ རྗེས་གསལ་པོར་སྣང་བ་
མཐོང་བས་ཀུན་ཡ་མཚན་དུ་གྱུར་ཏེ། ཡབ་ཡུམ་ལ་སོགས་ཉེ་འཁོར་རྣམས་ཀྱིས་ངེད་ཀྱི་སྲས་འདི་ཤིན་ཏུ་
ཡ་མཚན་པ་གཅིག་སྣང་བས་རྗེ་ཀརྨ་པ་ལ་ཕུལ་ཏེ་ཆོས་བྱེད་དུ་འཇུག་ཅེས་གྲོས་ཐག་བཅད་ནས་མཚན་
55

ཡང་ཟླ་བ་ཆོས་སྐྱེས་སུ་གསོལ། །དེ་ནས་ཟླ་ངོ་ལྔ་ཙམ་ལོན་པ་ན་ཡབ་ཀྱིས་མཚན་ནས་བོས་པ་ལ། ཨ་ཨཱ་
ཞེས་གདངས་རིང་པོས་གསུང་ལན་བྱོན་ཞིང༌། དེ་ཕྱིན་མཚན་ནས་ནམ་བོས་གསུང་ལན་འབྱོན་པ་དང༌།
གར་བཞུགས་སུ་དྲི་བཟང་གི་ངད་རྟག་པར་ལྡང་ཞིང་ཕལ་ཆེར་སྐུ་དྲང་པོར་བསྲངས་ཏེ་བཞུགས་པ་སོགས་
ངོ་མཚར་གྱི་མཛད་པ་བགྲང་དུ་མེད། དེ་སྐབས་དཔལ་ཀརྨ་པ་མཚུངས་མེད་མི་བསྐྱོད་ཞབས་ཀོང་ཡུལ་
རྣམ་ ཐོས་ ཪིཪ་ བཞུགས་ པ་ ཉང་ཁ་བ་རྣམས་སྤྱན་འདྲེན་ཞུས་པར། རྗེའི་ཞལ་ནས་ངེད་རང་ཆོས་མའི་
ཕྱོགས་སུ་འགྲོ་དགོས་པ་ཡོད་གསུངས་པའི་ཞག་འགའ་ན་འོར་ཤོད་དུ་སྡེ་འཁྲུགས་ལྡང་བའི་
་བསྡུམ་ལ་
སྤྱན་འདྲེན་བྱུང་བས། སྒར་པས་ཉང་ཁར་ཕེབས་དགོས་ཚུལ་ཞུས་ཀྱང༌། ད་ལོ་ཆོས་མའི་ཕྱོགས་སུ་འགྲོ་
བ་ལ་དོན་ཆེར་ཡོད་གསུངས་ནས་ཐག་བཅད་དེ་ཆོས་མའི་ཕྱོགས་སུ་སྒར་བཏེགས། འོར་དུ་ཕེབས་ཏེ།
དེར་ཉིན་གཅིག་དྲུང་ན་སངས་རྒྱས་དཔལ་གྲུབ་པ་གཅིག་པོ་ཡོད་པ་ལ། སྤྱན་སྔ་ཪིན་པོ་ཆེའི་སྐུ་སྐྱེ་སྤྲུལ་ཉེ་
སྐོཪ་ ཞིག་ ལ་ ཡོད་ པ་ ཚོལ་ དུ་ ཕྱིན་ན་རྙེད་འོང་གསུངས་པར། བཤེས་གཉེན་པས། སྐུའི་སྐྱེ་བ་ཡོད་ན་
གསུངས་གསལ་པོར་འབྱོན་ཨེ་ཡོང་ཞུས་པས། ད་ལྟ་སྙིགས་མའི་དུས་དབང་ལས་གསུང་གསལ་པོར་
འབྱོན་ པ་ རང་ དཀའ་ ཨེ་ཤེས་ གསུངས་ པ་ དང་ ། ཡང་ཉིན་ གཅིག་ བ་ ཡོ་ བླ་ མ་ དང་། ཟུར་ རི་
གདོང་སློབ་དཔོན་ཆོས་མཛད་པ་སོགས་སྡེབ་གཅིག་ཡོད་པར་རྐྱེན་ཕྱོགས་སུ་ཕྱག་མཛུབ་གཏང་ནས།
རྐྱེན་ལུང་པ་ཕྱིན་གྱི་ཉེ་སྐོར་ཞིག་ན་སྤྱན་སྔ་རིན་པོ་ཆེའི་སྐུ་སྐྱེ་ཡོད། དེ་ཚོལ་བར་བ་ཡོ་བླ་མ་ཁྱོད་རྐྱེན་བ་
ཡོ་འོར་ཤོད་སོགས་དབུས་རི་འདི་ལ་བསྐོར་བ་གཅིག་གྱིས་ལ་ཚོལ་དང་རྙེད་འོང༌། གསུངས་པ་ལ། བླ་
མས། བུ་ཆུང་རྣམས་ལ་དྲིས་པས་ནི་མི་གོ་ཚུར་བཤད་ནི་མི་ཤེས་ཞུས་པར། འོ་མ་བ་ཡོ་ནས་ཉིན་ལམ་
གཅིག་གིས་སར་སོང་དང་སྐུ་སྐྱེ་རྙེད་འོང་གསུངས་ཀྱང་བླ་མས་སྐུ་རྩེད་འདྲ་བ་གཅིག་ཏུ་གོ་བ་ལས་དང་
ལེན་མ་བྱུང་བར་སྣང༌། གཞན་ཡང་དེ་དག་སྐབས་རྗེ་ཞྭ་དམར་ན་རིམ་གོང་མ་ཀུན་གྱིས་རྣམ་ཐར་ལས་
བརྩམ་པའི་གསུང་གླེང་གིས་དུས་འདའ་བ་ཞིག་བྱུང་ཞིང༌། དེ་ནས་སྒར་ཆེན་ཙཱ་རི་བཀྲ་ཤིས་ལྗོངས་ཀྱི་
གནས་གཟིགས་སུ་ཕེབས་ཚེ་རྐྱེན་ནས་ཡབ་རྒྱལ་པོ་མཚན་ལྡན་དཔོན་གཡོག་མཇལ་དུ་བྱུང་བ་ལ། རྗེའི་
ཞལ་ནས་ཁྱེད་ལ་མི་ངོ་དུ་ཡོད་ཀྱི་དྲི་རྩད་གནང་བའི་ལན་ཞུས་པར། འོ་ན་བུ་ཆུང་པ་དེ་ངེད་ལ་ཕུལ་
གསུངས་པས། དེ་དྲུང་དུ་འབུལ་རྩིས་ཡིན་ཀྱང་ད་ལྟ་ཆུང་ཆུང་རང་ལས་མེད། ཆེར་སོང་ཙ་འབུལ་ཞུས་པ་
ན། ད་ལྟ་ལེན་མི་ཐོང་གསུངས་པར། རྒྱལ་པོས་ད་ལྟ་ལེན་ཐུབ་པ་མེད་བྱིས་པ་མ་སྨིན་པ་ཆུང་ངུ་ཡིན་པས་
56

ལམ་དུ་དཀའ་བ་དང་མ་ལ་ནུ་བཞིན་པའང་ཡིན་ཞུས་པས། མ་དང་ལྷན་ཅིག་ཏུ་བོས་ཤོག་གསུངས་ནས།
འབོད་དུ་བཏང༌། རྗེའི་ཞལ་ནས་ད་ནི་ཞྭ་དམར་ཅོད་པན་འཛིན་པ་སྤྱན་སྔ་བ་རང་རེ་ཅན་དུ་མྱུར་དུ་འབྱོན་
ཡང་ཡང་གསུངས་ཤིང་དགྱེས་པའི་རྣམ་འགྱུར་དུ་མ་མཛད། དེ་ནས་སྒར་པ་བ་ཡོར་བཞུགས་པ་དེར་ཚེས་
བཅོ་ལྔའི་སྔ་དྲོ་ཡབ་རྒྱལ་པོས་སྤྲུལ་པའི་སྐུ་སྤྱན་དྲངས་ཏེ་རྗེའི་དྲུང་དུ་བྱོན་པ་གཟིམ་ཡོལ་གྱི་ནང་དུ་
ཕེབས་མ་ཐག་སྤྲུལ་པའི་སྐུ་སྤྱན་གཞན་དུ་མི་ཡོལ་བར་ཤིན་ཏུ་དད་པའི་ཚུལ་གྱིས་རྗེ་ཉིད་ལ་གཟིགས།
རྗེ་ཐམས་ཅད་མཁྱེན་པ་ཉིད་ནས་ཀྱང་སྤྲུལ་པའི་སྐུ་དེ་ལ་རབ་ཏུ་གཟིགས་ཤིང་ཞལ་འཛུམ་བག་དང་
བཅས་གསུང་ཤུགས་ཆུང་ངུས། དཔལ་མཁའ་སྤྱོད་དབང་པོ་ཁོང་ད་ནི་ཚུལ་འདི་ལྟ་བུ་ཞིག་མཛད་ནས་
ཕེབས་བྱུང༌། ལར་ས་ལ་བཞུགས་པའི་སེམས་དཔའ་རྣམས་ཀྱང་ལུས་རྟེན་བཞིན་མཛད་ནས་ཕེབས་པ་
མཚར་ཆེ་ཨང་གསུངས་ནས་ཐུགས་ཤིན་ཏུ་དགྱེས་པ་དང་ཅུང་ཟད་སྐྱོ་བའི་ཚུལ་ཡང་མཛད། དེ་ནས་སྤྲུལ་
པའི་སྐུ་ཉིད་
་་ཡབ་ཀྱི་པང་ན་བཞུགས་བཞིན་གཟིམ་གུར་གྱི་མཐའ་དབུས་ཚང་མར་དལ་བུས་གཟིགས་ཤིང་
རྟེན་སྒམ་གཉིས་ལ་ཡུན་རིང་གཟིགས་ནས་སླར་རྗེ་ཉིད་ལ་རྩེ་གཅིག་ཏུ་གཟིགས་ཏེ་དགྱེས་པའི་རྣམ་
འགྱུར་དུ་མ་མཛད། དེའི་ཚེ་རྗེའི་ཞལ་ནས། བུ་ཆུང་འདི་བསྐལ་པ་དཔག་ཏུ་མེད་པའི་དུས་ནས་ཚོགས་
གཉིས་ རྒྱ་ ཆེན་པོ་ བསགས་ པ་ ཡིན་པས། འདིའི་མིང་དཀོན་མཆོག་ཡན་ ལག་ཅེས་ བྱ་ བ་ ཡིན་ནོ་ ཞེས་
མཚན་ གསོལ་ ཞིང་ ། དབུ་ སྐྲ་ གཙུག་ ཕུད་ གཞན་ གྱིས་བྲེགས་ པར་ བརྩམས་ པ་ ན་ སྤྲུལ་ པའི་ སྐུ་ མི་
དགྱེས་པའི་རྣམ་པ་བསྟན་པས་རྗེ་ཉིད་ཀྱི་ཕྱག་གིས་བྲེགས་པ་གནང་བས་དེའི་མོད་ལ་དབུ་སྐྲ་རང་བྱིར་སྤུ་
གྲིས་བཞར་བ་བཞིན་སོང་བར། དེ་མ་ཐག་གཡས་འཁྱིལ་དུ་འོད་དང་ལྡན་པར་སྐྱེས་པ་དྲུང་ན་ཡོད་པ་
དག་གིས་ཀྱང་མངོན་སུམ་མཐོང་བས་ཡ་མཚན་དུ་གྱུར། དེ་ནས་སྐྱབས་འགྲོ་དང་ཐུགས་རྗེ་ཆེན་པོའི་སྒོམ་
བཟླས་ཀྱི་བཀའ་དྲིན་ཀྱང་སྩལ་ཏེ། སྤྲུལ་སྐུའི་ན་བཟར་རྗེ་ཉིད་ཀྱི་སྐུ་གཟན་བཞེས་འཕྲོ་གཅིག་གནང་
ནས། ། ཡབ་ རྒྱལ་ པོར་ བུ་ཆུང་ འདི་ རེ་ ཞིག་ སུས་ ཀྱང་མ་ ཚོར་ བར་ གཙང་ སར་ བཞུགས་ འཇུག་ དགོས།
སྐབས་སུ་བབ་ཚེ་སྒར་ནས་སྤྱན་འདྲེན་མི་གཏོང་ཡོང༌། གསུངས་པ་ཙམ་ལས་སྤྱན་སྔ་རིན་པོ་ཆེའི་སྤྲུལ་སྐུ་
ཡིན་པའི་བཀའ་གསལ་རང་མ་མཛད། དེ་ནས་སྤྲུལ་སྐུ་ཡབ་ཡུམ་འཁོར་བཅས་རྐྱེན་དུ་ཕེབས་ཤིང༌། སླར་
དགུང་ལོ་གཉིས་ཀྱི་ངོ་མཐོང་ཙམ་བཞེས་ཚེ་སྒར་པ་ཕྲག་གི་ཟུར་རི་གདོང་དུ་བཞུགས་སྐབས། རྐྱེན་དུ་
ཡབ་རྒྱལ་པོར་དཀོན་མཆོག་ཡན་ལག་སྒར་དུ་སྐྱོལ། བརྟག་པ་ཞིག་བྱ་དགོས་གསུངས་པའི་བཀའ་ཤོག་
57

དང༌། བཀའ་ཤོག་བཀའ་ལུང་གི་སྒྲོས་གསན་མ་ཐག་སྤྲུལ་པའི་སྐུ་ཤིན་ཏུ་དགྱེས་པས་ཡབ་གྱི་མདུན་དུ་
བཞད་མོ་ཆེན་པོ་མཛད་ཅིང༌། སྒར་དུ་ཕེབས་སྤྲོ་བའི་ཉམས་སྣ་ཚོགས་མཛད། དེ་ནས་ཡབ་ཡུམ་མཆེད་ཟླ་
སྐུ་འཁོར་ཤས་ཅིག་དང་བཅས་ཕེབས་ཏེ།
ལམ་དུ་རྗེ་ཆོས་དཔལ་ཡེ་ཤེས་ཀྱི་དབོན་གྱི་ཁང་པར་བཞུགས་
པ་ན་དེར་སྤྱན་སྔ་རིན་པོ་ཆེ་སྔོན་ཕེབས་དུས་ཀྱི་གསོལ་ཐབ་ཡོད་པས་ཁང་པར་ཕྱག་མཛུབ་གཏད་དེ། ཇ་
བསྐོལ་ གསུངས་ པའི་བརྡའ་དང༌ ། སྒ་མ་མོ་གར་ཡོད་སྒར་ པ་གར་བཞུགས་སོགས་ཞུས་པཪ་ སོ་ སོའི་
ཕྱོགས་སུ་ཕྱག་མཛུབ་གཏད་ནས་འདི་ན་ཡོད་ཀྱི་བརྡའ་སོགས་མཛད། དེ་ནས་ཕག་ལོ་ཟླ་བ་ལྔ་པའི་ཚེས་
བཅུ་གསུམ་གྱི་སྔ་དྲོ་རྗེའི་དྲུང་དུ་མཇལ་བ་ན་གུས་པས་ཕྱག་མང་དུ་མཛད་དེ་བྱིན་རླབས་ཞུས་ནས་
བཞུགས་གདན་ལ་བཞུགས་ཏེ། དེ་ལྟར་དྲུང་དུ་སླེབ་པ་ཙམ་གྱིས་ཐུན་མོང་མ་ཡིན་པའི་དགའ་སྤྲོ་དང་མོས་
གུས་སྐྱེས་ཤེས་དགུང་ལོ་བཅུ་བཞི་ཕན་གྱི་རྣམ་ཐར་རྗེ་རྒྱལ་བའི་དབང་པོ་ཉིད་ཀྱིས་མཛད་པར་ཡང་
གསུངས། དེར་དྲུང་འཁོར་རྣམས་ལ་རྗེའི་ཞལ་ནས། བརྟག་པ་ལ་སོགས་པ་བྱེད་མི་དགོས་ཀྱང་དེང་སང་
འདི་འདྲ་ཞིག་དར་འདུག་པས་གཞན་རྣམས་ཡིད་ཆེས་པའི་ཕྱིར་དེ་ལྟར་བྱའོ་གསུངས་ནས། ཐོག་མར་
ཐེལ་དམར་བརྒྱབ་པའི་ཡི་གེ་འགའ་ཞིག་ཕྱག་ཏུ་གཏད་ནས་གཞན་རྣམས་ཚུར་ཐོང༌། ཁྱེད་རང་གི་གང་
ཡིན་པ་ལོངས་གསུངས་པས། སྤྱན་སྔ་རིན་པོ་ཆེའི་ཞུ་ཡིག་ཕྱག་ཏུ་འཛིན་ནས་འབྲི་ཁུང་དང་དཔོན་ས་གོང་
མ་ཆེན་པོའི་ཞུ་ཡིག་སོགས་གཞན་རྣམས་ཚུར་ཕུལ། དེ་ནས་རྡོ་རྗེ་གཅོད་པ་དང་ཕྱག་ཆེན་ལུང་སྦྱོར་གྱི་
དཔེ་གཉིས་གནང་ནས་ཁྱེད་རང་གིས་བརྩམས་པ་གང་ཡིན་ཟུང་གསུངས་པས་ཕྱག་ཆེན་ལུང་སྦྱོར་འཛིན་
ནས་གཟིགས་པའི་ཚུལ་མཛད། ཡང་རྡོ་རྗེ་གཅོད་པ་དང་བོན་པོའི་དཔེ་ཞིག་གནང་ནས་ཁྱེད་ཅག་གང་ལ་
མོས་པ་དེ་ཟུང་གསུངས་པས་རྡོ་རྗེ་བཅོད་པ་ཕྱག་ཏུ་འཛིན་ཅིང༌། བོན་དཔེ་བཞུགས་ཁྲིའི་འོག་ཏུ་ཕར་
འཕངས། ཡང་རྗེ་རོལ་པའི་རྡོ་རྗེ་དང་དཔལ་མཁའ་སྤྱོད་པའི་སྐུ་གཉིས་གནང་ནས་ཁྱེད་རང་གི་སྐུ་གང་
གསུངས་པས་གཉིས་ཀ་ཕྱག་ཏུ་བསྣམས་ནས་བྱིན་རླབས་ཞུ་བ་མཛད་པ་ལ། ཁྱེད་རང་གི་སྐུ་ཟུང་གསུངས་
པས། མཁའ་སྤྱོད་པའི་སྐུ་ཕྱག་ཏུ་བཟུང༌། དེ་ངའི་སྐུ་ཡིན་གསུངས་པས། ཞལ་འཛུམ་འཛུམ་མཛད་ཅིང་
ཤངས་ལ་ཕྱག་མཛུབ་གཏད་ནས་ང་ཡིན་གསུངས། དྲུང་གོང་མའི་གསོལ་དཔོན་ཆོས་དཔལ་རྒྱ་མཚོ་ལ་
ཕྱག་གཏད་དེ་ངོས་བཟུང་བ་དང༌། ཚུལ་ཁྲིམས་དཔལ་གང་རེད་སོགས་ཞུས་པས་ངོས་བཟུང་བ་དང༌། དེ་
ལ་སོགས་པ་མང་དུ་ངོས་བཟུང་བ་དང༌། རྡོ་རྗེ་དྲིལ་བུ་ལ་འདི་ཅི་རེད་གསུངས་པས། རྡོ་རྗེ་གཡས་སུ་
58

བསྣམས་དྲིལ་བུ་གཡོན་དུ་བསྣམས་ནས་རྡོ་རྗེ་འཕྱར་ཞིང་དྲིལ་བུ་འཁྲོལ་བ་དང༌། གཞན་ཡང་ངོ་མཚར་
བའི་ཁྱད་པར་དུ་མ་བསྟན་པས་དེར་འཁོད་ཀུན་ཡིད་ཆེས་ཤིང་དད་པ་ཐོབ་པར་གྱུར་ལ། དེའི་ཚེ་རྒྱལ་
བའི་དབང་པོ་ཉིད་ཀྱིས་ཀྱང་བཀའ་བརྒྱུད་ཀྱི་བླ་མ་རྣམས་ཞལ་གཟིགས་ཤིང༌། བླ་མ་གཉན་རས་ཀྱི་ཞལ་
ནས། རྗེ་སྤྲུལ་པའི་སྐུ་དམ་པ་འདིའི་ཚུལ་རྗེས་སུ་བསྟན་པ་ཇི་ལྟར་དུ་གསན་པ་ཡང༌། ནམ་མཁའ་དྲི་མ་
མེད་པའི་མཐོང་ཉིད་དུ། །ལྷ་རྣམས་མེ་ཏོག་འཐོར་བའི་དབུས་དག་ནས། །བཀའ་བརྒྱུད་རྒྱ་མཚོའི་དཀྱིལ་
འཁོར་གསལ་མཐོང་ཞིང༌། །ཁྱད་པར་གཉན་རས་སངྒྷ་ལཀྵ་ནི། །མངོན་སུམ་སྣང་སྟེ་འདི་སྐད་གསུངས་
པ་ཐོས། །དཔལ་ལྡན་དུས་གསུམ་མཁྱེན་པའི་བཀའ་ཡི་སྲོལ། །ཀཾ་ཚང་བརྒྱུད་པ་རིན་ཆེན་འདི་ཉིད་ལ། །
སྔགས་འཆང་རྣལ་འབྱོར་དཔག་མེད་འབྱུང་བའི་ཕྱིར། །ཀཾ་ཚང་ནང་སེལ་མེད་པའི་རྟེན་འབྲེལ་དང༌། །སྐྱེ་
བོ་མང་པོ་སྡིག་པ་སྤང་བའི་ཐབས། །ཁྱོད་ཅག་ཡུན་རིང་བར་དུ་བསམས་པ་དེ། །ད་ལྟའི་དུས་འདིར་བབ་
ཅེས་བཀའ་སྩལ་པ། །འགྲོ་བའི་མགོན་པོ་ཀརྨ་པ་རྣམས་དང༌། །ཚེ་རབས་མང་པོར་ཡང་ཡང་རྗེས་འབྲེལ་
བའི། །སྐྱེས་བུ་ཞྭ་དམར་ཅན་དུ་གྲགས་པ་ནི། །རྒྱལ་པོའི་རིགས་སུ་སྐྱེས་པ་འདི་ཉིད་ཡིན། །ཞེས་སོགས་
སམ་ཊར་ཕྱག་བྲིས་སུ་མཛད་ནས་དགེ་བཤེས་སངས་རྒྱས་དཔལ་གྲུབ་ལ་གནང་སྟེ་རེ་ཞིག་གསང་བར་
བཀའ་རྒྱས་བཏབ། དེ་ནས་ཉིན་གཅིག་ཡབ་རྒྱལ་པོ་ལ་རྗེའི་ཞལ་ནས། ཁྱེད་ཀྱི་བུ་ཆུང་འདི་སྤྲུལ་སྐུ་ཡིན་